BIZANŢUL 

• Odată cu căderea Romei sub atacurile barbarilor şi cucerirea ei de către regele 
herulilor Odoacru ( 476 ) se încheie perioada denumită în istorie a antichităţii şi 
începe perioada Evului Mediu care va dura până la căderea Constantinopolului sub 
turci în anul 1453. 

• Practic în anul 476 lumea veche se împarte în două zone culturale : zona Occidentală 
şi zona Orientală, care vor evolua diferit fără a fi însă complet separate ci 
influenţându-se reciproc de-a lungul lungii perioade de tranziţie medievală de la o 
Europă a Imperiului la o Europă a naţiunilor moderne ce se va naşte după 1789. 

Spre deosebire de Imperiul Roman de Apus supus unui dublu proces de barbarizare şi 
ruralizare , Imperiul Roman de Răsărit , cunoscut sub numele de Imperiul Bizantin , va păstra 
tradiţia greco-latină şi urbană fiind şi principalul pol de iradiere culturală. 

CIVILIZAŢIA BIZANTINĂ 

Durează cea 1000 de ani semnificând Evul Mediu ortodox în opoziţie cu Islamul şi 
Occidentul . 

Termenul de „ev mediu" creat în secolul XV de umaniştii Renaşterii a avut iniţial o 
încărcătură negativă , fiind multă vreme considerat a desemna o epocă de mijloc barbară, 
ignorantă , obscurantistă.Efortul de cunoaştere a acestei epoci a dat naştere multor controverse 
şi multă vreme ea a rămas complet neînţeleasă de oamenii de cultură.In prezent evul mediu a fost 
reevaluat şi importanţa sa a fost scoasă în evidenţă mai ales în sensul operei culturale şi 
civilizatoare a Bisericii creştine . 

Descoperirea adevăratului ev mediu a fost făcută în secolul XIX de către romantici 
iar astăzi i se recunoaşte pe deplin calitatea de a fi fost o epocă de gestaţii culturale şi de noi 
forme de civilizaţie care au avut un rol important în crearea Europei moderne. 

în acest Ev Mediu , Bizanţul este fără îndoială una din culturile majore şi locul în 
care este cel mai bine şi mai legitim conservată tradiţia greco -latină. 

Nicolae Iorga ,, o sinteză de elemente foarte diferite , venite de pretutindeni" care a opus 
lipsei de perfecţiune a istoriei sale o vitalitate impresionantă care s-a perpetuat dincolo de 
graniţele temporale ale imperiului prelungindu-se în numita perioadă post - bizantină care a 
influenţat cultura răsăritului şi centrului Europei până către secolul XVIII. 



Istoria de peste 1000 de ani a Bizanţului începe în jurul anului 330 când împăratul 
CONSTANTIN CEL MARE a inaugurat noua capitală a imperiului - un oraş nou care îi purta 
numele construit pe locul anticului Byzantion (11 mai) şi se sfârşeşte în 29 mai 1453 când 
ultimul împărat bizantin Constantin Dragases moare apărând oraşul care este cucerit de turcii 
otomani. 

• Civilizaţia bizantină a fost considerată de cercetătorii săi o sinteză culturală care a topit 
în acelaşi creuzeut mai multe elemente : lumea antică-tradiţia greco-latină , creştinismul 
abia născut , cultura orientală . 

ELEMENTELE SINTEZEI BIZANTINE : 

1. ELEMENTUL LATIN - conservă strălucirea vechii Rome . 

Bizanţul nu este un imperiu nou ci o continuare a a celui roman . 

împăraţii bizantini se consideră împăraţi romani iar conştiinţa descendenţei latine este 
vizibilă în păstrarea instituţiilor romane -senatul , sec. VII. 

In Bizanţ s-a păstrat de asemenea o lungă perioadă de timp limba latină iar obsesia 
politică a tuturor împăraţilor a fost reconstituirea imperiului roman prin recucerirea provinciilor 
occidentale. 

Justinian s-a considerat „ultimul împărat roman" revendicând drept strămoşi pe Romulus 
şi Numa Popmpiliu şi a reânviat gândirea juriştilor romani în Codex Justinianum. 

2.ELEMENTUL GREC -conservarea tradiţiei elenice . 

Limba greacă devine limba oficială a imperiului din secolul VI 

iar în 425 la Constantinopol era creată o Universitate în limba greacă unde se preda 
filosofia lui Platon. 

Justinian însuşi a recunoscut această dualitate a tradiţiei bizantine spunând că funcţionarii 
vor folosi în admistratie „greaca " sau „latina" după, „natura locului" .De asemenea inscripţiile 
sunt redactate şi în latineşte şi în greceşte. 

Elenizarea Bizanţului se vădeşte şi în onomastica imperială „imperatorul" devenind „ 
basileus" mai apropiat de despotul oriental ca atribuţii şi reprezentare. 

3.ELEMENTUL ORIENTAL -aşezat la frontierele Europei în contact cu lumea 
orientală , civilizaţia bizantină va absoarbe multe dintre caracteristicile acesteia vădite în modul 
de viată şi gustul accentuat pentru fast şi strălucire . 

4.BISERICA ORTODOXĂ (dreptmăritoare) 

este liantul care uneşte elementele sintezei bizantine şi naţionalităţilor care formau 
imperiul pentru că Bizanţul este într-adevăr un imperiu multinaţionale. 

In virtutea acestui element împăratul bizantin (basileus - autocrator) devine şef suprem 
al religiei -ISAPOSTOLOS- asemenea cu apostolii , fiind reprezentantul puterii binecuvântate 
de Dumnezeu. 

Suveran ales şi inspirat de Dumnezeu , având putere absolută , împăratul şi tot ce ţine 
de el este sacru , măreţia divină fiind exprimată în costum .ţinută , ceremonia încoronării. 

De asemenea împăratul este apărătorul credinţei , protector al bisericii , prinţ al preoţilor. 

Astfel în timp ce Occidentul se dezintegrează sub loviturile barbarilor , Orientul bizantin 
conservă şi îmbogăţeşte moştenirea romană şi îşi întinde acţiunea civilizatoare asupra întregului 
răsărit devenind singurul stat civilizat al Evului Mediu timpuriu. 



PERIODIZAREA ISTORIEI BIZANŢULUI 

Istoria Bizanţului a fost împărţită în trei mari perioade fiecare având anume dominante 
constituite de istoria evenimentială şi culturală. 

], 

este perioada în care caracterul civilizaţiei bizantine este prevalent latin . 

Este perioada în care se formează şi se defineşte civilizaţia bizantină şi structurile politice 
, religioase şi sociale ale imperiului. 

Au loc marile invazii ale germanicilor şi hunilor , slavilor . 

Cu anul 518 începe aşa numita epocă a lui Justinian ( 527 - 565 )când puterea imperiului 
este reabilitată iar împăratul patronează marea operă legislativă -Codex Justinianum; 

se realizează pentru scurtă vreme unitatea Imperiului roma n prin recucerirea de către 
generalii Belizarie şi Narses a teritoriilor occidentale . 

Pe plan cultural si religios s-au stabilit dogmele şi canoanele ortodoxiei creştine prin 
dezbaterea lor în cadrul conciliilor ecumenice (Niceea -325 , Constantinopol-381) şi 
sistematizarea lor în sec. IV de către părinţii bisericii orientale Vasile cel Mare şi Ioan 
Crysostomul . 

In 330-360 se construieşte marea biserică SFÂNTA SOFIA , reconstruită de Justinian 
,532-537. 

Ca reflex al multitudinii naţionale care formează imperiul şi al dezbaterilor filosofice şi 
doctrinale apar ereziile condamnate prin conciliile din Efes (431) -nestorianismul , Calcedon 
(45 1)- monofizismul. 

In noua capitală a imperiului occidental - Ravenna se construiesc în sec.V ,VI marile 
biserici bizantine , decorate de meşteri bizantini cu mozaicuri strălucitoare : 



SAN VITALE, 

S.APOLLINARE NUOVO 

S APPOLINARE IN CLASSE 

Precum şi Mausoleul Gallei Placidia -, Baptisteriul Arian . 

La Constantinopol se fondează în anul 425 Universitatea care va deveni un prestigios 
centru de cultură şi învăţământ 

Se publica Corpus Juris civilis care cuprindea Codul lui Justinian . 

2.610-1081, 

este epoca clasică a civilizaţiei bizantine 

care capătă acum caracter grecesc , 

Imperiul se elenizează treptat , formulele politice , administrative şi sociale se 
îndepărtează de cele romane căpătând originalitate şi devenind bizantine 

De asemenea i se accentuează caracterul feudal prin promovarea micii proprietăţi a 
ţărănimii libere înlocuită în sec. XI cu marile latifundii şi cu aservirea treptată a ţăranilor care 
formau principala mână de lucru a Imperiului . 

politica externă şi victoriile obţinute împotriva arabilor i-au sporit prestigiul şi i-au 
conferit calitatea de apărător al creştinismului . 

Cele mai importante dinastii sunt cea Isauriană şi Macedoneană . 

Dezbaterile teologice şi influenţa orientală vor da naştere acum unui curent aniconic, 
reflex al componentei orientale a culturii bizantine - ICONOCLASMUL , care va dura din 762 
- 843, cearta terminându-se prin reabilitarea cultului icoanei. 

Cultural , această epocă este considerată a fi una a renaşterii artistice , a marilor creaţii 
arhitecturale , a dezvoltării literaturii şi a marilor spirite enciclopedice de genul patriarhului 
erudit Fotie şi marelui teolog Ioan Damaschinul ! . 

Viaţa culturală atinge momentul maxim prin înfinţarea la Constatinopol a Universităţii de 
sub conducerea lui Mihail Psellos ( 1018 - 1078). 

Sfârşitul acestei a doua perioade a istoriei Bizanţului înseamnă criza politică şi 
economică a imperiului şi restrângerea influenţelor acestuia. 

3.1081 - 1453, 

debutează prin urcarea pe tronul Bizanţului a lui Alexios I , fondatorul dinastiei 
Comnenilor care alături de cea a Paleologilor constituie cele mai importante dinastii ale aceste 
perioade. 

Imperiul îşi începe de fapt perioada de decădere combinată cu rare perioade de măreţie. 

Structurile centralizate ale statului sunt subminate de feudalizarea accentuată şi de 
creşterea implicită a puterii nobilimii latifundiare şi a militarilor. 

Dominaţia bizantină în Balcani primeşte o serioasă lovitură prin înfiinţarea despotatului 
sârb şi taratului bulgar. 

Cruciadele occidentalilor au repercursiuni nefaste asupra imperiului:în 1204 
Constantinopolul este cucerit şi jefuit de cruciaţii creştini (cruciada IV). 

Războaiele civile şi atacurile din exterior , 

apariţia pericolului otoman 2 duce la degradarea imperiului , la restrângerea teritoriilor 
sale şi la dezagregarea socială şi politică. 

In 1453 ca orice mare putere dominatoare , imperiul bizantin se stinge lăsând însă în 
urmă o cultură care va mai fi multă vreme modelul ţărilor răsăritene ale Europei. 

In contrast cu decăderea politică şi economică a imperiului , cultura aceste perioade este 
deosebit de bogată mai ales în timpul dinastiei Comnenilor şi Paleologilor ( se vorbeşte de 
renaşterea paleologă- 1261). 



1 Ioan Damaschinul a trăit în sec.VIII la Constantinopol 

2 Turcii distrug în 1389 statul bulgar şi cel sârb , cuceresc Thesalonicul în 1430 



Se dezvoltă îndeosebi istoriografia şi se scriu opere de istorie contemporană- Alexiada , 
scrisă de Ana Comnena. 

Filosofia creştină este dezvoltată prin scrierile lui Ioan Italos . 

Tot acum au fost create cele mai importante fresce bizantine , pictura murală luând locul 
mozaicului în decorarea bisericilor. 

Renaşterea Paleologă reânvie cultul antichităţii şi ştiinţei greceşti şi dezvoltă un curent 
filosofic - denumit neoplatonicianism reprezentat de Georgis Gemistos Plethon (1360 -1452) 
care a jucat un rol important în fundamentarea umanismului italian. 3 

GUVERNAREA IMPERIULUI. ORGANIZAREA POLITICĂ 

Derivate din instituţiile latine instituţiile bizantine au evoluat adaptându-se noilor 
mentalităţi şi condiţii . 

Bizanţul este primul mare stat care şi-a fondat existenţa politică pe principii creştine. 

Concepţia despre împărat şi autoritatea sa 

In virtutea acestor principii : 

ÎMPĂRATUL 

este autoritatea supremă , alesul şi reprezentantul lui Dumnezeu 

puterea sa este absolută având caracter divin. 

este unsul Domnului şi vicarul Lui Isus Hristos pe pământ . 

Tot ce este legat de persoana sa este sacru.In virtutea acestui fapt el este înmormântat în 
biserică , în apropierea altarului şi poate fi sanctificat după moarte. 

încoronarea împăratului este forma religioasă prin care el se proclamă autoritate sacră 
(ungerea cu mir). 

Autoritatea împăratului este fundamentată de dreptul bizantin , moştenitor al dreptului 
roman completat de noile principii ideologice creştine. 

în virtutea sacralităţii şi a calităţii de reprezentant şi ales al Domnului, nu exista 
succesiune reglementată la tronul Bizanţului. 

Teoretic putea ajunge împărat oricine ,prin voinţa Domnului, inclusiv femeile 
(împărăteasa Irena şi Theodora). 

Doctrina bizantină a puterii îl reprezenta pe împărat ca pe o divinitate terestră cu 
prerogative în viaţa religioasă şi adorat în cadrul unei ceremonii fastuoase de sorginte orientală. 

Această nouă concepţie despre împărat a determinat o nouă concepţie politico- 
administrativă . 

Ea se întemeiează pe două idei fundamentale : 

1. Palatul Imperial Şi Curtea devin centrul statului , pol principal al puterii laice şi 
religioase 

2.Noţiunea orientală de serviciu personal al împăratului ( birourile imperiale) o 
înlocuieşte pe cea romană , civică , a magistraturilor. 

Oamenii nu mai servesc statul ci pe împărat identificat cu statul. 

în consecinţă în jurul împăratului se naşte o importantă birocraţie aulică , civilă şi 
militară cu o puternică şi riguroasă ierarhie a funcţiilor . 

Nu mai este importantă originea ereditară ci funcţia ocupată în această ierarhie. 

în cadrul acestei birocraţii funcţia cea mai importantă o deţine praefectus praetori , cel 
care controloează şi dispune de toate domeniile economiei. 

La palat funcţia cea mai importantă o deţine şeful protocolului imperial-magister 
officiorum - care era şi ministru de externe , comandant al poliţiei şi gărzii palatului. 

Instituia cea mai importamtă era consistorium -consiliul imperial format din comites, 
membrii numiţi de împărat. 



3 Marile domnii :324-720-Justinian şi Heraclius;720-843-iconoclasmul,867-1056,Macedonenii,1081- 
1204,Comnenii;204-1261 Imp. latin al Const.;1261-1453-Renaşterea Paleologă 



în Bizanţ puterea militară este despărţită de cea civilă , generalii neavând voie să ocupe 
funcţii civile. 

Sub birocraţia aulică se situează guvernatorii provinciilor care sunt civili. 

Guvernatorii marilor provincii imperiale sunt reprezentanţii împăratului în teitoriu. 

Sub aceştia se aflau guvernatorii oraşelor - ARHONŢII - secondaţi de de şefii religioşi ai 
oraşelor care sunt episcopii. 



ORGANIZAREA ADMINISTRATIVĂ 

Administraţia este puternic centralizată 

rolul cel mai important fiind conferit birourilor imperiale ( administraţia centrală ) . 

In felul acesta administraţia ca şi justiţia , finaţele , armata şi biserica depindeau direct de 
împărat care acorda titlurile , recompensele şi distincţiile. 

In sec .VII este instituit regimul themelor / subdiviziuni administrative imperiale / care va 
dura până la sfârşitul imperiului 4 

Thema era condusă de un strateg. 

In administraţie toţi funcţionari erau numiţi şi revocaţi de împărat căruia îi depuneau 
jurământul de credinţă. 

Sistemul de recrutare a funcţionarilor se baza pe un examen destul de dificil : cunoştinţe 
de retorică, de istorie , literatură şi filosofie , mai ales de drept.Pregătirea lor era asigurată de 
şcoli medii şi superioare, de stat şi particulare. 

Cariera administrativă nu era limitată de origine ci doar de meritele individuale. 

A existat însă totdeauna obiceiul cumpărării funcţiilor ,rău care nu a putut fi niciodată 
suprimat şi a dus la un mare neajuns al administraţiei:incompetenţa. 

JUSTIŢIA 

Legislaţia a avut un rol important în Imperiul Bizantin iar corporaţia juriştilor era una 
respectată şi bine retribuită de împărat. 

Pentru a putea face din corporaţia avocaţilor trebuia să fi făcut studii de drept 4-5 ani . 

Sursa dreptului era împăratul în virtutea calităţii sale de uns al Domnului. 

El era şi judecătorul suprem. 

împăratul acţionează prin intermediul tribunalului imperial - consiliul suprem , compus 
din înalţi demnitari. 

Organizarea judecătorească a suferit de-a lungul existenţei imperiului mai multe reforme 
care urmăreau să pună capăt venalităţii judecătorilor. 

Reforma din 1329 a introdus în aparatul judecătoresc şi înalţi prelaţi conferind bisericii 
dreptul dea supraveghea justiţia pământească. 

Mai mulţi împăraţi bizantini au făcut operă legislativă. 

Cel mai important a fost Justinian (518-610) care a instituit un cod de legi ( cod penal 
bizantin( - Codex Justinianum sau Corpus Juris Civilis . 5 

Codul lui Justinian stă la baza dreptului modern civil în ceea ce priveşte principiile vieţii 
sociale şi funcţionarea statului. 



SOCIETATEA BIZANTINĂ 

Păstrează într-o oarecare măsură categoriile sociale ale celei romane târzii . 
La sate predomină ţărănimea liberă care trăieşte în sate ce au propria lor structură bazată 
pe forme organizatorice comunitare 



4 îl înlocuia pe cel al limitaneilor - pătură de ţărani cu atribuţii militare de apărare a graniţei şi cetăţi fortificate în 
interior; barbarii nu cunoşteau tehnica asediului; este instituit de Constantin cel Mare. 

5 Constituit din 4 părţi. :Institutiones ,Digestele,Codex,Novelle. 

în provinciile de graniţă existau comunităţi de oameni liberi denumite limitanei si mai 
târziu stratiotai care aveau datoria de a apăra graniţa şi se bucurau de anumite privilegii. 

în oraşe masa mare a populaţiei este împărţită în corporaţii ( asociaţii profesionale 
ereditare , cu obligaţii fiscale şi de autoapărare funcţionând ca grupe administrative ale 
oraşului ) şi pe parohii ( organizare religioase ) . 

Societatea urbană bizantină este stratificată , într-o ordine considerată a fi stabilită de 
Dumnezeu şi 

comporta două categorii generale : 

a celor puternici (dynatoi) 

2. a săracilor (penetes). 

Elita orăşenească, repartizată în funcţii administrative şi fiscale , formată din aristocraţia 
funcţionărească şi militară , - Curialii 

în provincii birocraţia centrală formează o pătură socială distinctă - optimates , 
ierarhizată şi privilegiată. 

Totuşi mobilitatea acestei organizări era destul de mare , ascensiunea către cele mai înalte 
funcţii , inclusiv cea imperială fiind deschisă oricui . 

Pe măsură ce statul se feudalizează se formează o pătură puternică de aristocraţi 
latifundiari care îşi transmit ereditar cel puţin proprietatea. 

Instituţiile pe care se bazează puterea imperială sunt armata şi biserica care formează 
categorii sociale distincte . 

Armata are o situaţie privilegiată fiind formată şi din unităţi de mercenari denumitţi 
COMITATENSES ; mercenarii sunt plătiţi dar iau şi pradă de război şi au voie să folosească 
populaţia civilă pentru diferite corvezi , rechiziţii si cartiruiri drept care vor provoca o serie de 
nemulţumiri populare degenerate în revolte.. 

Clerul - din parohii . la nivelul ierarhiilor bisericeşti . din comunitatea călugărească 
se bucură de asemenea de diverse imunităţi fiscale şi privilegii şi constituie o lume închisă 
aparţinând elitei sociale . 

In această societate pe deplin creştină întâlnim două ,să le zicem anomalii : 

1. puterea şi consideraţia de care se bucurau în stat eunucii , ataşaţi serviciului 
împăratului; 

2. existenţa sclavilor în număr mare deşi se susţine că sclavajul este împotriva naturii şi 
complet imoral. 

3. societatea este una permeabilă barbarilor de la graniţe care sunt asimilaţi şi creştinaţi 
treptat constituind unrezervor de populaţie pentru Imperiul Bizantin şi un vârf de lance 
împotriva duşmanilor imperiului- musulmanii . 

Creştinismul nu schimbă radical structura statului ci dirijează conştiinţa oamenilor spre 
un ideal de egalitate şi fraternitate. 

Viaţa de familie şi situaţia femeii în general este ameliorată de creştinism faţă de situaţia 
ei în Imperiul roman. 

Femeia trăia încă după obiceiurile orientale , fapt atestat de existenţa gineceului şi a 
eunucilor , dar situaţia ei se ameliorează în sensul că poate primi educaţie intelectuală şi în unele 
cazuri ocupă chiar prima poziţie în stat. 

Situaţia ei se ameliorează şi datorită reglemnetării căsătoriei -căsătoria religioasă care 
prevedea nişte drepturi . 

Charles Diehl : ,, Oricărei categorii sociale i-ar aparţine , bizantinul apare în general ca 
un om nervos , impresionabil , pios , superstiţios şi pasionat .are gustul plăcerii , al 
spectacolelor magnifice , pe care le găseşte la jocurile de circ , în pompa ceremoniilor curţii 
sau în strălucirea sărbătorilor bisericeşti... bizantinul are un fond sufletesc nu lipsit de cruzime , 
iubeşte luxul şi plăcerile dar este totodată nemilos şi lipsit de scrupule .Biserica I-a cultivat 
devoţiunea , credulitatea naivă şi exaltarea mistică iar curtea imperială gustul intrigilor , al 
flatării , calomniei şi corupţiei. ". 

Un poet bizantin 1-a numit,, o femeie bătrână ce apare cu o faţă împodobită cu aur şi 
pietre preţioase "... „imperiu veşnic decadent ,senzual şi devotat, sângeros şi complicat unde 
există invariabil un asasinat al unui împărat , o revoluţie populară , un conciliu şi o cursă la 
hipodrom". 

In felul acesta a definit marea complexitate şi fascinaţie implicită a Bizanţului . 

ECONOMIA 

Este de tip agrar şi se bazează pe existenţa ţăranilor liberi ,proprietari de mici loturi de 
pământ şi plătitori de impozite şi prestaţii în muncă şi produse . 

odată cu reapariţia marii proprietăţi latifundiare laice şi eccleziatice ,ţăranii devin servi, 
legaţi de pământul proprietarului.La fel vor fi şi fiii lor. Sate de ţărani liberi s-au menţinut însă 
până în sec .XV. 

Economia ţărănească este de tip autarhic , având o producţie redusă , de tip casnic. 

Pământul era cultivat cu sclavi sau coloni sau de către ţărani liberi împreună cu familiile 
lor. 

De asemenea marii proprietari arendau pământul primind în schimb o rentă funciară în 
bani sau produse. 

MEŞTEŞUGURILE ŞI COMERŢUL 

sunt bine dezvoltate în Bizanţ şi mai ales la Constantinopol a cărui poziţie era extrem de 
favorabilă dezvoltării comerţului . 

Mare parte a activităţii eşteşugărească era dedicată producerii articolelor de lux: mătase, 
veselă de argint şi aur , obiecte emailate, podoabe , mobilier intarsiat . 

Atât activitatea artizanală căt şi cea comercială erau controlate de stat care deţinea şi 
unele monopoluri : producţia de armament,baterea monedei şi vopsitul purpurei, ţesăturile cu fir 
de aur şi producerea mătăsii. 

Meşteşugarii şi negustorii erau organizaţii în corporaţii profesionale cu reguli stricte şi 
condiţii de admitere extrem de riguroase. 

Conducerea corporaţiei stabilea cantitatea de produse pe care membrii aveau voie să o 
realizeze, regimul de lucru , salariul muncitorilor 

Totul era sub control de stat fiind exclusă iniţiativa individuală sau concurenţa. 

Comerţul 



se desfăşura pe uscat şi pe mare, flota comercială bizantină fiind numeroasă. 

sursă importantă de venituri pentru Bizanţ sunt taxele provenind din comerţul de tranzit. 

Comerţul se desfăşura în cadrul economiei monetare dar şi pe bază de troc sau mărfuri 
echivalente monetar- vasele din argint. 

Moneda bizantină - era reprezentată de solidus aureus ( nomisma sau besantul de aur )- 
monedă de aur curat în greutate de 4,48 gr. 

Comerţul era concentrat mai ales la Constantinopol aflat la răspăântia drumurilor 
comerciale dintre Orient şi occident . 

Comerţul se făcea cu zone îndepărtate de unde erau aduse mai ales produse şi materii 
prime de lux ( mătasea din China , mirodeniile din Extremul Orient , tămâie şi smirnă din sudul 
Arabiei şi Abisinia) 



In Constantinopol negustorii străini aveau cartiere speciale amenajate cu locuinţe , 
antrepozite ,hanuri , grajduri pentru care plăteau . 

Aceste cartiere comerciale ( mitata ) aveau la Constantinopol negustorii veneţieni şi 
persani. 

Era interzis exportul de arme. 

Două erau instituţiile pe care se sprijinea puterea Bizanţului : armata şi biserica . 

ARMATA 

Era compusă din trupe de frontieră numite limitanei recrutate din rândurile populaţiei 
locale 

Trupe mobile numite comitatus compuse din ţărani liberi şi voluntari , sau puse la 
dispoziţie de proprietarii de pământ- din sec. VI ) 

Barbari aliaţi numiţi foederati - mercenari cu soldă puşi sub comanda ofiţerilor 
bizantini 

Corpuri expeditionare formate din barbari de la frontieră comandanţi de proprii lor 
şefi. 

Palatini - soldaţi ai gărzii palatului formate din mercenari străini - germanici de 
preferinţă. 

Efectivele armatei : 500 000 - sec-v - 30 000 sec.VI 

Forţa armatei bizantine nu consta însă în numărul mare ci în excelenta organizare a 
trupelor. 

Armata era comandată de un strateg numit de împărat. Sistemul ternar -3 divizii -trei 
batalioane -3 regimente . . . 

Tagma - batalion ( 3-400 de soldaţi ) 

Erau echipaţi cu platoşă , scut , jambiere , coif ( defensiv ) şi spade , arcuri , săgeţi şi 
suliţe . 

începând cu sec.VI locul prim îl ocupă cavaleria care avea în dotare şi securea cu tăişul 
dublu. 

Disciplina era foarte severă , pedepsele incluzând şi pedeapsa cu moartea în anumite 
cazuri. 

Maşinile de război - erau de asediu , în anul 670 au inventat „ focul grecesc" ( amestec 
de sulf , salpetru şi ţiţei ) lansat prin tuburi de metal . 

Forţa navală - din sec. VII , formată de Justinian ; se afla în Mediterana , Marea Neagră 
şi Marea Roşie . 

Nava de război tipică a fost - dromonul , cu un singur rând de vâsle 

Liburna - navă uşoară şi rapidă 

Erau echipate cu focul grecesc 

Cea mai mare flotă din istoria Bizanţului era compusă din 3 300 de vase dintre care 2000 
erau de transport ( chelandia - galere cu patru rânduri de vâslaşi). 

Spre sfârşitul sec.Xi flota bizantină îşi pierde supremaţia în mediterana în faşă forţelor 
navale ale normanzilor şi apoi veneţiene şi genoveze. 

In 1390 apare în apele Mediternei prima flotă otomană de război . 

Când în 1453 Constantinopolul va fi asediat de flota otomană aceasta avea 350 de corăbii 
pe lângă cele 5 ale Constantinopolului dintre care 4 erau genoveze. 



VIAŢA RELIGIOASA ŞI ORGANIZAREA BISERICII BIZANTINE 

Se caracterizează prin existenţa a două curente importante : 
1 .al ortodoxiei 
2. al schismei. 

De asemnea se manifestă într-o primă fază proliferarea ereziilor care se menţin apoi cu 
manifestări palide până astăzi 

începând cu secolul VII se dezvoltă monahismul . 

Caracteristica de bază o putem considera a fi legătura extrem de strânsă dintre instituţiile 
laice şi cele religioase. 

Această colaborare decurge desigur din atributele împăratului care îl defineau ca uns al 
lui Dumnezeu , reprezentant al acestuia pe pământ şi protector al credinţei. 

împăratul intervenea deseori în viaţa bisericească şi în disputele dogmatice , conducând 
legal şi efectiv biserica 

totuşi biserica avea propria organizare diferită de cea a statului . 

Ea se afla sub autoritatea spirituală a patriarhului şi era organizată în cinci patriarhate : 

1 .Roma 

2.Constantinopol 

3. Alexandria 

4. al Siriei, cu sediul la Antiohia 

5. al Ierusalimului. 

Cel mai important patriarh este cel bizantin care îşi ia titlul de ecumenic - avea autoritate 
asupra întregii biserici creştine. 

Patriarhii erau aleşi de împărat dintre episcopi şi consemnaţi în cadrul unei ceremonii 
religioase la Sfânta Sofia. 

în genere patriarhii au fost persoane cu o educaţie deosebită , cultivaţi şi erudiţi - Ioan 
Crysostomul fiind unul dintre aceştia . 

Palatul patriarhal ,cancelaria şi ceremonialul patriarhal îl copiau pe cel al curţii imperiale. 

In cadrul ierarhiei bisericii mai erau mitropoliţii , imediat după patriarh , care locuiau în 
capitala administrativă a provinciilor . 

Urmau episcopii. 

Clerul inferior era şi el împărţit pe grade ierahice: 

cititorul , subdiaconul şi diaconul . 

Instituţia monahismului - extrem de dezvoltată în Orient şi având o putere reală . 

Călugării se ocupau de opere de caritate, de misionarism , servicii în spitale. 

Desfăşurau şi activităţi intelectuale , mănăstirile fiind adesea centre de cultură importante 
unde trăiau artişti, copişti , autori de opere teologice şi istorice. 

în Bizanţ monahismul a cunoscut două forme: 

l.cea orientală - călugării duceau o viaţă contemplativă practicând ascetismul - 
anahoreţi; 

2. cea grecească - reglementată de Vasile cel Mare , munca de orice fel era obligatorie 
pentru toată lumea . 

în perioada iconoclastă călugării,apărători fanatici ai cultului icoanelor au fost 
persecutaţi. 

în sec.IX-XI - perioadă de înflorire ; construirea mănăstirilor de la Athos-sec.X. 

în mediul călugăresc de la Athos a luat naştere doctrina mistică a isihasmului care îl are 
ca principal apărător pe Grigorie Palamas ( lumina necreată a lui Isus pe Muntele Tabor obţinută 
prin meditaţie şi contemplaţie.) ( Rugăciunea lui Iisus ) 

în sec. IX, biserica bizantină îşi extinde autoritatea asupra barbarilor prin evanghelizarea 
acestora de către călugării misionark Chiril şi Metodiu pornesc din Salonic şi îi creştinează pe 
slavi în 863 iar în 864 ţarul Bulgariei Boris este botezat sub numele de Mihail şi creştinează tot 
poporul bulgar. 

Viaţa religioasă a Bizanţului a fost marcată de lupta împotriva ereziilor şi de perioada 
iconoclastă. 

Ereziile erau abateri grave de la dogma creştină care au luat naştere în mediile 
intelectuale din disputa în jurul dublei naturi a lui Iisus / divină şi umană, despre Sfânta Treime . 



Se cunosc o mulţime de erezii hristologice care privesc cel mai adesea minimalizarea 
naturii umane a lui Hristos 

Ereziile au fost condamnate prin intermediul sinoadelor ecumenice . 

Intre ereziile condamnate de sinoade se numără arianismul , nestorianismul , 
monofizismul paulicienii ( mai ales în Armenia , descendenţi ai apostolului Pavel ) şi bogomilii 
( refuzul căsătoriei şi procreaţiei ) . 

Toate sunt curente care pun în discuţie dubla natură a lui Isus. 

Iconoclasmul 

La Constantinopol pasiunile religioase le-au întrecut de departe pe cele 
politice. Constantinopolul era marele depozitar de relicve creştine şi de icoane făcătoare de 
minuni. 

Aici se aflau cele mai stranii relicve legate de persoana lui Iisus ( inclusiv giulgiul din 
Torino ) (In 1032 o biserică pretindea că posedă o crisoare autografa a lui Iisus) şi alui Iona 
Botezătorul . 

Această religiozitate pasională a dus adesea la confruntări violente , certuri şi dispute 
cum este cea privind icoanele . 

Esenţa mişcării iconoclaste este dată de interzicerea sau permisiunea reprezentării 
sfinţilor în icoane. 

Icoanele începuseră să fie zugrăvite încă din sec. IV de călugării egipteni , sirienii şi 
palestieni fiind considerate un soi de intermediar între oameni şi divinitate. 

Alţii au considerat că aceasta era o încălcare a celei de-a doua porunci a Decalogului - să 
nu-ţi faci chip cioplit . 

In anul 730 împăratul Leon III interzice cultul icoanelor , sub influenţa sectei 
paulicienilor care era ostilă reprezentării . 

Iconodulii - adepţii icoanelor 

Perioada iconoclastă a luat sfârşit în anul 843 cu victoria iconodulilor . 

Influenţele iconoclasmului : majore 

Pierderea teritoriilor din occident datorită refuzului armatei formată din iconoduli de a 
asculta de un împărat iconoclast astfel că ravenna este ocupată de longobarzi.în 751. 

Emigrtarea călugărilor iconoduli în Italia şi formarea aici a mănăstirilor şi şcolilor de 
orientare şi cultură greacă. 

Reîntoarcerea la izvoarele greceşti culturale . studierea lui Platon. 

VIAŢA INTELECTUALA ŞI ARTISTICA. 

Gândirea bizantină este axată mai ales pe problemele teologice de mare subtilitate dar în 
buna tradiţie elenistică şi latină dezvoltă şi logica şi dialectica precum şi ştiinţele teoretice. 

Literatura şi ştiinţele au fost practicate de înalţti demnitari ai statului şi de erudiţi ai 
bisericii. 

In principiu mintea bizantinului era modelată de învăţământ care tot în principiu era 
accesibil tuturor. 

In practicată învăţământul era limitat de plata taxelor căci şcolile erau mai ales private. 

Invîţământul era rezervat numai băieţilor fetele având acces în şcoli abia din sec. XII. 

Se studia gramatica pe textele autorilor antici care trebuiau învăţaţi pe din afara, elemente 
de istorie şi mitologie , operele tragedienilor antici şi Homer . 

La orele de retorică învăţau cum să compună frumos , se învăţau de asemenea ştiinţele şi 
medicina. 

De la 20 de ani orice tânăr se putea înscrie al Universitatea din Constantinopol întreţinută 
de stat şi celebră în toată lumea. 

Profesorii erau creştini. 

învăţământul se afla ,începând cu Justinian, sub supravegherea bisericii, 

dar în şcoli se studiau fîlosofîa antică , îndeosebi Aristotel şi Platon. 

învăţământul şi cultura laică s-a menţinut de asemenea.De remarcat marele aflux de 
studenţi occidentali în universităţile constantinopolitane. 

Marile oraşe aveau şcoli şi biblioteci renumite iar centrul cultural european era 
Constantinopolul. 

Ştinţele şi tehnica se dezvoltă dar bizantinii aveau o aplecare specială pentru istoriografie 
şi ştiinţe juridice. 

Geniul bizantinilor s-a manifestat mai ales în lucrări practice şi mai puţin în teorii : 
oglinzile incendiare şi invenţia focului grecesc în anul 670. 

Literatura - contribuţiile cele mai valoroase 

cunoaşte o evoluţie interesantă axată pe diferite forme de imn religios , pe lirica 
religioasă , pe mistică şi pe hagiografie -vieţile sfinţilor povestite cu scop moral. 

Literatura istorică - repezentată de Procopius din Cezareea ( 490-555)- Istoria secretă 
,Mihail Psellos- Cronografii şi Ana Comnena. 

Constantin VII Porfirogenetul (905-959 ) devenit împărat în 913 al dinastiei macedonene 
; a scris un Tratat despre ceremonii în care descrie scene şi obiceiuri de la curte . 

Ana Comnena ( 1083 -1153 ) , fiica împăratului Alexios- a scris o capodoperă a 
literaturii bizantine - Alexiada 

Istoriografia adoptă genul cronografic abandonând într-o oarecare măsură tradiţia 
critică a romanilor şi adoptând un punct de vedere moralist şi de slăvire a împăratului 
(encomiastic). 

De asemena se dezvoltă povestirea de tip oriental , poemul cavaleresc de sorginte 
occidentală (Dighenis Acritas),romanul în proză , numeroase genuri poetice 

Romanos Melodul a compus numeroase imnuri şi rugăciuni acompaniate de muzică şi 
cântate în cadrul liturghiei. 

Filosofia 

cultivă mai ales valorile antichităţii greceşti într-o primă fază pentru ca mai apoi să fie 
dezbătute problemele creştine , cu metodele filosofiei greceşti. 

Dionisie Areopagitul , episcop atenian din seci ( Teologia mistică, Despre ierarhia 
cerească, Despre numele divine) impregnează mistica creştină de ideile neoplatonice .Operele îi 
sunt atribuite. 

Ioan Damaschinul - reprezentant al scolasticii bizantine,675-749;opera majoră Izvorul 
cunoaşterii, care este revelaţia divină;este o expunere a doctrinei ortodoxe oficiale. 

Cel mai amre filosof bizantin este însă considerat Mihail Psellos , profesor la 
Universitatea din Constantinopol.Filosofie independentă de teologie, influenţată de Aristotel şi 
Platon. 

Ultimul reprezentant al gândirii filosofice bizantine este însă Plethon Gergios Gemistos 
Plethon- 1355-1 450. Platonician. Opera capitală - Despre legi- în care propune o serie de 
reforme care să asigure omului fericirea.Asimilează ideile platonice despre existenţa îngerilor şi 
creează o ierarhie a lumii cereşti şi pământeşti. 6 

Muzica bizantină - păstrează tradiţia muzicii orientale cu folosirea recitativului şi 
litaniei. Este paralela literaturii religioase ale cărei cuvinte le foloseşte. Cel mai important autor 
de muzică este Roman Melodul care a trăit în vremea lui Justinian . 



ARTA BIZANTINA 



6 Zeii, geniile, demonii, sufletele nemuritoare, oamenii 

Iniţial arta bizantină este o continuare a celei romane dar printr-o serie de transformări 
impuse de estetica creştină , între sec.IV şi VI , arta bizantină capătă o totală independenţă şi 
originalitate faţă de arta romană. 

Este precedată şi pregătită de arta paleocreştină 

Se impune prin forme monumentale şi orginale sub Justinain , în sec.VI 

In primul rând arta bizantină este o artă creştină axată pe evanghelii ,pe ideea 
mântuirii şi personalităţii lui Isus Hristos , a Fecioarei şi Sfinţilor protectori.Ea preamăreşte lupta 
spiritului împotriva ispitelor pământeşti , ale materiei , ale trupului. 

Reprezentările artistice au un sens teologic . 

Omul este un suflet întemniţat în trup adică în lumea degrdantă a simţurilor. 

Frumosul este un atribut şi o emanaţie a lui Dumnezeu şi este esenţial spiritual şi identic 
cu Binele. 

Lumea este doar o reflecţie a frumuseţii divine . 

Idei neoplatonice care vor fi ilustrate în arta care redă sfinţi acorporali pe un fundal de 
aur. 

Punctul de plecare al esteticii bizantine este deci opoziţia dintre lumesc şi dumnezeiesc 
cu proclamarea absolută a superiorităţii spiritului asupra trupului. 

Esenţa lumii spirituale este imobilitatea ; numai lumea răului este schimbătoare şi mobilă. 

Pacea şi liniştea sunt atribute ale sfinţeniei. 

Arta bizantină va dispreţui frumuseţea formei 

In opoziţie cu tradiţiile clasice greceşti şi romane arta nu mai redă volumul , 
corporalitatea modelului ci imagini plate , fără carnaţie , spirite pure. 

Arta este codificată în cadrul unor reguli şi norme precise, artistul nu face o operă 
personală 

Arta trebuie să emoţioneze sufletul si să devină obiect de contemplare. 

Este o artă mistică si simbolică. 

Dar aportul Orientului este fundamental : 

Alexandria - a transmis Bizanţului tehnica mozaicului şi prototipul icoanelor ( celebrele 
portrete de la Fayum ) ; reprezentarea ochilor vieţii, ai sufletului, redarea privirii interioare care 
vorbeşte despre devoţiunea pentru Dumnezeu. 

Tehnica arcului , bolţii , cupolei de sorginte orientali şi preluată prin intermediul 
romanilor 

Cultul fastuos şi eticheta imperială vine din Persia sasanidă 

In analiza artei bizantine se cunosc trei perioade de dezvoltare : 
perioada până la criza iconoclastă , 
renaşterea macedoneană ,sec.IX-XIII, 
renaşterea paleologă , sec.XIII-XIV. 

In acest timp arta îşi schimbă stilul prin absorbţia completă a formelor romane şi a 
tradiţiei orientale luată din contactele cu Iranul şi zona arabă , într-o originală sinteză culturală. 

Urbanistica şi arhitectura 

Oraşul bizantin 

este oraşul roman modificat în conformitate cu noile cerinţe de viaţă socială, 
economică,spirituală. 

Fortificaţiile sunt întărite, cele patru porţi ale oraşului roman sunt reduse la două iar forul 
dispare. 

Capătă importanţă palatul sacru şi nenumăratele biserici.)In Constantinopol erau peste 
5oo). 

Arhitectura 

Religioasă 
în sec. IV - V 

domină încă forma bazilicală cu 1-5 nave : S. Măria Maggiore , -S.Paolo fuori le Mura 
din Roma ; S.Apollinare Nuovom S,Apollinare in Classe- Ravenna; 

Edificiile de plan central - mausoleul Gallei Placidia din ravenna .edificiile de plan 
circular erau rezervate martirionelor şi baptisteriilor. cea mai importantă este San Vitale din 
Ravenna .Toate sunt decorate cu mozaicuri. 

Din sec. VI 

Domină biserica creştină derivată din bazilică. 

Planul bazilical este mult schimbat în bisericile ortodoxe putând deveni plan în cruce 
greacă sau cruce greacă înscrisă. 

Primele lăcaşuri de cult au fost bazilici cu şarpantă de lemn şi acoperiş în două pante , cu 
3-5 nave şi intrare monumentală.Decoraţia acestora este modestă mai mult simbolică fiind 
executată în mozaic. 

Momentul crucial în arhitectura de cult îl constituie Sfânta Sofia , cu planul ei de cruce 
greacă înscrisă , cu lărgirea navei centrale (naosul), şi acoperirea spaţiilor cu cupole separate. Era 
decorată cu mozaicuri policrome şi strălucitoare , 

Alte tipuri de plan care se vor dezvolta ulterior vor fi cele denumite treflate şi trilobate , 
cu boltire în cupolă . 

In spaţiul acestor biserici sanctuarul (altarul) este marcat prin supraînăltarea podelei şi 
printr-o balustradă -stâlpi de piatră şi panouri decorate cu simboluri creştine ). 

Mai tărziu acest paravan simplu va fi perforat de uşi şi ferestre şi va purta denumirea de 
templon fiind prima formă a tâmplei sau catapetesmei actuale. 

Din sec. IX devine frecventă biserica de plan cruce greacă 

Artele plastice 

Se dezvoltă în legătură cu decorarea bisericii şi cu confecţionarea obiectelor liturgice şi 
a celor de lux. 

Interiorul bisericii este decorat cu mozaicuri şi pictură murală în tehnica 
frescei. Mozaicul de sticlă şi cel cu foiţă de aur a cunoscut a dezvoltare spectaculoasă-Sfânta 
Sofia, Sfinţii Cosma şi Damian -Constantinopol,San Vitakle din Ravenna , Chora (azi Kahrie 
Djami) ,sec.XII,Comneni . 

Imdiat după iconoclasm şi reluarea picturii religioase se preferă pictura în frescă 
.(secXIII). 

Atăt fresca cât şi mozaicul sunt tehnici picturale moştenite din antichitate dar sunt 
folosite într-un stil nou adecvat unei semnificaţii noi impuse de regula creştină de redare a 
figurii regulă cuprinsă în erminiile bizantine. Astfel iconografia bizantină este strict ordonată 
ierarhic, pe cicluri narative, pe cicluri simbolice . 

Caracteristica principală este dematerializarea formei şi hieratizarea chipului pentru a 
lăsa impresia de redare a unei lumi animată de sfinţenie , imaterială şi imaculată.Pictura este 
spiritualizată figura umană este hieratică fără aluzii la corporalitate . 

Acorporalitatea şi imaterialitatea imaginii nu se opunnfastului şi strălucirii obţinute cu 
ajutorul materialelor preţioase şi considerate de altfel atribute ale divinităţii. 

Către sfârşitul imperiului şi mai ales în perioada postbizantină , formele au evoluat de 
la înfăţişarea hieratică a primelor timpuri către frumuseţea figurilor senine şi armonioase , 
valorate cu ajutorul blicurilor albe .Acest lucru se vede cu deosebire în bisericile aflate astăzi în 
zona sârbească , la Decani ,în ţara noastră -picturile de la Tismana , couia , Curtea de Argeş. 

Influenţa stilului bizantin s-a manifestat şi în Occident , prestigiul acestuia la curţile 
occidentale fiind deosebit. Epăoca renaşterii carolingiene a însemnat o perioadă de influenţe 
bizantine. Bizanţul a fost modelul pentruprimitivii italieni -Cimabue , Duccio di Buoninsegna.El 
Greco duce de asemnea mesajul artei bizantine până în Spania. 

In afafă de pictura religioasă un capitol important al artei bizantine îl constituie desigur 
arta icoanei. Cel mai vechi icoane datează din secolul VI .Stilul bizantin al iconarilor a fost 
perfecţionat mai ales în Grecia şi Rusia - şcoal de al Novgorod /Andrei Rubliov (1370 - 1430). 

Manuscrisele miniate - constituie un alt domeniu interesant al artei bizantine. Copierea 
şi ornarea manuscriselor se efectua în ateliere laice şi bisericeşti , organizate în mănăstiri sau 
pe lângă biblioteciAşa au fost salvate operele lui Homer,Hesiod tragediile greceşti şi 
bineînţeles operele religioase ale părinţilor bisericii. 

Manuscrisele erau ilustrate cu desene de o mare fineţe , în culori. 

Artele somptuare şi decorative, au cunoscut o mare dezvoltare impulsionată de folosirea 
în ritualuri religioase şi în ceremoniile palatului ca şi în viaţa cotidiană a mai marilor zilei a 
obiectelor de preţ : veşminte , mobilier, corpuri de iluminat etc. 

Acestea erau executate cu tehnici şi materiale preţioase : relief ciocănit pe material 
preţios , de obicei aur, ţesături cu fir de aur şi argint , îmbodobite cu perle , broderii de brocart 
cu perle şi fir , mobilier şi statuete de lemn din esenţe rare. 

Seria obiectelor de lux este practic inepuizabilă . O mare cantitate din aceste obiecte se 
află astăzi în bisericile sau muzeele occidentale fiind duse acolo de cruciaţii din sec.XIII care au 
jefuit Constantinopolul. 

Cultura şi civilizaţia bizantină şi-au întins influenţa şi prestigiul dincolo de graniţele 
geografice şi temporale ale imperiului. Uneori Bizanţul a devenit punct de referinţă pentru multe 
ţări europene şiu în materie de justiţie şi ordine politică.Cert că Bizanţul a conservat şi 
transmis Euroepi tradiţia clasică a Greciei şi Romei, fiind puntea de legătură între lumea 
antichităţii clasice şi cea modernă. 

Dar după 1000 de ani Bizanţul dispare ca entitate statală şi politică .Căderea 
Constantinopolului sub otomani , în 1453 marchează sfârşitul unei lumi complexe, rafinate dar 
şi cu destule neajunsuri dar şi începutul unei alte lumi care a păstrat tradiţia ortodoxiei şi a 
culturii urbane în Europa. 

